Arcelik as Korfwiel Vaatwasser onderdelen
Leverbaar in 7 dagen Arcelik as Wiel van bovenste rek 481252888113, GSF 2162-3162-ADG 666 3.03.23.38-0 per 4 stks € 12,99 Meer info Bestel Arcelik as 481252888113 Vaatwasser Wiel van bovenste rek GSF 2162-3162-ADG 666 Ons soek jóú gunstelingresep | Maroela Media
Daar is ŉ kookboek in my ma se kombuis (eintlik ŉ klomp van hulle), maar hierdie boek is nie deel van die Annette Human of Carmen Niehaus-versameling nie. Dit is sommer ŉ Croxley-A4-skryfboek wat met kleurvolle papier oorgetrek is. Dit bevat geen glansblaaie of foto’s van ŉ Kaapse toetskombuis nie, maar as die huis sou vlam vat, sal my ma dié boek eerste gryp, daarvan is ek seker.
Tussen sy blaaie lê ou familieresepte – party oorgetik en netjies uitgedruk, ander haastig met die hand neergepen. Sommige resepte is krom tydskrifuitknipsels (wat sekerlik deur Annette of Carmen getoets is). Saam met elke resep is daar ook ŉ nota vir die bakker, of in my geval, die leser, soos “vervang melk met room” langs ŉ botterskorsiesop-resep.
Elke lid van die gesin se gunstelinge word ook duidelik gemerk: “Elaine se gunsteling” staan gekrabbel langs ŉ pekanneuttert-resep. My naam staan in blokletters by die einste botterskorsiesop-resep – jy kan my wragtig vang met genoeg room.
Maar so heilig soos dié kookboek is, is dit nie een van daai wat net met skoon hande bekyk mag word nie, nee. Hierdie boek is ŉ kook-en-bak-saam-boek. Blaai jy na “Ouma Hanna se blatjang”, is daar ŉ paar vetkolle wat die resep merk. Ander bladsye plak ŉ bietjie aan mekaar vas – van versiersuiker of dalk water, sal net die boek kan sê. Sommige resepte spog met ligte wit merkies soos ŉ melerige vinger bestanddele opgesoek het.
Die meeste huise het so ŉ kookboek – een wat al amper flenters deurgeblaai is. Maroela Media is op soek na jóú familieresepte, of sommer resepte wat jy dink ŉ treffer sal wees. Daai resep wat jou ma al vir jare voorberei, of die een waarop jy altyd kan staatmaak.
Laat weet sommer ook hoekom dié resep so spesiaal is.
Deel jou gunstelingresep hier.
Ek het my oorlede ma se resepte boek – die boek val uitmekaar, bladsye het groot vetkolle op, en die boek ruik na vanilla essence – heerlik!
Lekker. Klink soos my 32 jaar oue Knuppeldik aan Koningskos resepteboek waar die bladsye ook bewys is van die gewildheid van sekere resepte. En plegtig moes elk van my dogters ook nuwe weergawes kry om staatmaker te wees in die kombuis